Държавен вестник, бр. 85, 2009 г., стр. 37

БРОЙ  85	
Д Ъ Р Ж А В Е Н  В Е С Т Н И К 	
СТР.  37  
одитори, статута на дирекцията и утвърдената 
от министъра методология за вътрешен одит 
в публичния сектор;
2. осъществява дейността по вътрешен одит 
на всички структури, програми, дейности и 
процеси в министерството и във второсте­
пенните разпоредители и разпоредителите с 
бюджетни кредити от по-ниска степен към 
министъра с изключение на второстепенните 
разпоредители с бюджетни кредити, в които 
е изградено самостоятелно звено за вътрешен 
одит, както и техните разпоредители с бю­
джетни кредити от по-ниска степен;
3. оценява процесите за идентифициране, 
оценяване и управление на риска, въведени 
от министъра, и дава независима и обективна 
оценка за състоянието на одитираните системи 
за финансово управление и контрол;
4. проверява и оценява съответствието 
на дейността със законите, подзаконовите 
нормативни актове, вътрешните актове и 
договорите; надеждността и всеобхватността 
на финансовата и оперативната информация; 
създадената организация по опазване на 
активите и информацията, както и ефектив­
ността, ефикасността и икономичността на 
операциите и изпълнението на договорите и 
поетите ангажименти;
5. консултира ръководството на министер­
ството по негово искане, като дава съвети, 
мнение, обучение и др. с цел да се подобрят 
процесите на управление на риска и контрола, 
без да поема управленска отговорност за това;
6. изготвя и представя на министъра до 28 
февруари следващата година обобщен годи­
шен доклад за дейността по вътрешен одит в 
министерството и във второстепенните раз­
поредители с бюджетни кредити, към които 
има изградени звена за вътрешен одит;
7. осъществява контакти с другите звена за 
вътрешен одит от организациите от публич­
ния сектор с цел обмяна на добри практики.
Раздел VII
Организация на работата в министерството
Чл. 37. (1) Работното време на служителите 
при 5-дневна работна седмица е 8 часа дневно 
и 40 часа седмично.
(2) Работното време е от 9,00 до 17,30 ч. с 
обедна почивка от 12,30 до 13,00 ч.
(3) Приемът на граждани и представители 
на организации и изслушването на техните 
предложения и сигнали се извършва всеки 
вторник и четвъртък от 14,00 до 16,30 ч. в 
приемната на министерството. Информация 
за това се оповестява на интернет страницата, 
както и на указателното табло в сградата на 
министерството.
(4) Предложенията и сигналите, писмени 
или устни, могат да се подават лично или 
чрез упълномощен представител. Подадените 
предложения и сигнали се регистрират по ред, 
определен с акт на министъра.
(5) Не се образува производство по ано­
нимни предложения и сигнали, както и по 
сигнали, отнасящи се до нарушения, извър­
шени преди повече от две години.
(6) За анонимни предложения и сигнали 
се считат тези, в които не са посочени:
1. трите имена и адресът – за българските 
граждани;
2. трите имена, личният номер и адре­
сът – за чужденец;
3. фирмата на търговеца или наименова­
нието на юридическото лице, изписани и на 
български език, седалището и последният 
посочен в съответния регистър адрес на уп­
равление и електронният му адрес;
4. предложения и сигнали, които, въпреки 
че съдържат реквизитите по т. 1 – 3, не са 
подписани от автора или от негов предста­
вител по закон или пълномощие.
(7) За сигнали, отнасящи се до нарушения, 
извършени преди повече от две години, се 
считат тези, които засягат факти и събития, 
случили се преди повече от две календарни 
години преди подаването или заявяването 
на сигнала, установено чрез датата на пода­
ването или заявяването в приемната или в 
деловодството на министерството.
(8) Предложения за усъвършенстване на 
организацията и дейността на административ­
ни структури към министъра на финансите 
могат да се правят до техните ръководители. 
Преписи от тези предложения могат да се 
изпращат и до министъра.
(9) Сигнали за злоупотреби с власт и ко­
рупция, лошо управление на държавно иму­
щество или за други незаконосъобразни или 
нецелесъобразни действия или бездействия 
на административни органи или длъжностни 
лица в съответните администрации, с които се 
засягат държавни или обществени интереси, 
права или законни интереси на други лица, 
могат да се подават до:
1. министъра на финансите, когато сигналът 
се отнася до служители на Министерството 
на финансите;
2. министъра на финансите, когато сигналът 
се отнася до ръководители на административни 
структури към министъра на финансите; когато 
това се отнася до изпълнителния директор 
на Националната агенция за приходите, сиг­
налът се подава до Управителния съвет на 
Националната агенция за приходите с копие 
до министъра на финансите;